Εγγραφή στο Μητρώο Αγροτών και Αγροτικών Εκμεταλλεύσεων (ΜΑΑΕ)
Αίτηση για την εγγραφή στο Μητρώο Αγροτών και Αγροτικών Εκμεταλλεύσεων (Μ.Α.Α.Ε.)
Η αίτηση υποβάλλεται και στις κατά τόπους αποκεντρωμένες υπηρεσίες του Υπουργείου Αγροτικής Ανάπτυξης και Τροφίμων. Στην περίπτωση υποβολής της αίτησης μέσω της Ενιαίας Ψηφιακής Πύλης Δημόσιας Διοίκησης (ΕΨΠ-gov.gr), πρέπει να έχει προηγηθεί εγγραφή του ενδιαφερομένου στις ψηφιακές υπηρεσίες του Υπουργείου Αγροτικής Ανάπτυξης και Τροφίμων. H αίτηση εγγραφής δύναται να γίνει από εξουσιοδοτημένους χρήστες στις κατά τόπους περιφερειακές υπηρεσίες του Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.). Στην περίπτωση αυτή, η ταυτοποίηση του αιτούντος πραγματοποιείται με την επίδειξη επίσημου ταυτοποιητικού εγγράφου (δελτίου ταυτότητας, διαβατηρίου κ.α). Επίσης, η αίτηση μπορεί να κατατεθεί ψηφιακά, μέσω της ιστοσελίδας του ΥΠΑΑΤ, με χρήση κωδικών TAXISnet.
Κατάθεση από τον αιτούντα (δια ζώσης ή ταχυδρομικά)
Ο υπόχρεος πρέπει να είναι κάτοχος αγροτικής εκμετάλλευσης. Αντίστοιχα ο αλιεύς υπόχρεος πρέπει να είναι κάτοχος ατομικής επαγγελματικής άδειας αλιείας και ιδιοκτήτης/συνιδιοκτήτης/μισθωτής ή να συμμετέχει, με οποιονδήποτε τρόπο, στην εκμετάλλευση επαγγελματικού αλιευτικού σκάφους εκτός από σκάφη υπερπόντιας αλιείας ή να απασχολείται στην υδατοκαλλιέργεια ως κάτοχος ή μισθωτής υδατοκαλλιεργητικής εκμετάλλευσης. Κάθε άλλη λεπτομέρεια σχετικά με την έννοια της αγροτικής εκμετάλλευσης ως προς την εγγραφή στο Μ.Α.Α.Ε, καθορίζεται στο άρθρο 2 του ν. 3874/2010, όπως ισχύει.
Ο ενδιαφερόμενος πρέπει να είναι ασφαλισμένος, τόσο ο ίδιος όσο και η αγροτική/αλιευτική του εκμετάλλευση, όπου απαιτείται, σύμφωνα με την κείμενη νομοθεσία.
Ο ενδιαφερόμενος πρέπει να λαμβάνει από την απασχόλησή του σε αγροτική/αλιευτική δραστηριότητα το 50% τουλάχιστον του συνολικού ετήσιου εισοδήματός του.
Η επαγγελματική ενασχόληση με αγροτική/αλιευτική δραστηριότητα στην εκμετάλλευση, πρέπει να αφορά τουλάχιστον στο 30% του συνολικού ετήσιου χρόνου εργασίας του ενδιαφερόμενου.
Ο ενδιαφερόμενος θα πρέπει να έχει υποβάλει Ενιαία Αίτηση Ενίσχυσης για το έτος που αιτείται και τη σχετική βεβαίωση εγγραφής στο Μητρώο Μ.Α.Α.Ε. ή να υποβάλει ταυτόχρονα και τις δύο αιτήσεις (α) εγγραφής στο Μ.Α.Α.Ε και (β) ενεργοποίησης των δικαιωμάτων ενιαίας ενίσχυσης. Από την εν λόγω υποχρέωση εξαιρείται η κατηγορία των αλιέων.
Ο ενδιαφερόμενος πρέπει να έχει στην κατοχή του κωδικούς taxisnet, για την είσοδό του στη σχετική εφαρμογή.
Ο υπόχρεος πρέπει να τηρεί λογιστικά βιβλία, σύμφωνα με την κείμενη νομοθεσία, όπου αυτό απαιτείται. Η εν λόγω προϋπόθεση δεν ισχύει για το σύνολο των ενδιαφερομένων.
Η διαδικασία αφορά στην υποχρεωτική εγγραφή αγροτών στο Μητρώο Αγροτών και Αγροτικών Εκμεταλλεύσεων (Μ.Α.Α.Ε.) και απευθύνεται σε όλα τα ενήλικα φυσικά πρόσωπα και τα νομικά πρόσωπα που ασκούν στην επικράτεια αγροτική δραστηριότητα (συμπεριλαμβανομένης και της αλιείας ή κατέχουν αγροτική εκμετάλλευση).
Βεβαίωση Ασφαλιστικής Ενημερότητας ή Βεβαίωση Ασφάλισης από τον ΕΦΚΑ (πρώην ΟΓΑ).
Δήλωση Φορολογίας Εισοδήματος (έντυπο Ε1) Εκκαθαριστικό Φόρου Εισοδήματος (Πράξη Διοικητικού Προσδιορισμού Φόρου Υπόχρεου). Κατάσταση Οικονομικών Στοιχείων από Επιχειρηματική Δραστηριότητα (έντυπο Ε3).
Άδεια αλιευτικού σκάφους επαγγελματικής αλιείας
Άδεια αλιείας ατομική επαγγελματική (αστυνομικής φύσεως)
Δύναται να ληφθούν πληροφορίες από το σύστημα ΑΤΛΑΣ (σχετικά με το χρονικό διάστημα ασφάλισης (έναρξη - λήξη), το είδος του επαγγέλματος του ασφαλισμένου), εφόσον αυτές παρέχονται.
Εγγραφή στο Μητρώο Αγροτών και Αγροτικών Εκμεταλλεύσεων (Μ.Α.Α.Ε.)
Σκοπός του Μητρώου Αγροτών και Αγροτικών Εκμεταλλεύσεων (Μ.Α.Α.Ε) είναι η καταγραφή όλων των επαγγελματιών αγροτών/αλιέων και των αγροτικών/αλιευτικών εκμεταλλεύσεων της χώρας, με όλες τις απαραίτητες αλφαριθμητικές και χαρτογραφικές πληροφορίες, για τη λήψη αποφάσεων και την άσκηση Αγροτικής Πολιτικής. Οι κατηγορίες των υπόχρεων εγγραφής στο Μ.Α.Α.Ε καθορίζονται με το άρθρ. 2 του Ν. 3874/2010, όπως ισχύει. Η εγγραφή στην ψηφιακή υπηρεσία του Μητρώου Αγροτών και Αγροτικών Εκμεταλλεύσεων γίνεται είτε μέσω της Ενιαίας Ψηφιακής Πύλης Δημόσιας Διοίκησης (ΕΨΠ-gov.gr), όπου εισέρχεται ο ενδιαφερόμενος και ταυτοποιείται ως χρήστης με τους κωδικούς TAXISnet ή μέσω του πληροφοριακού συστήματος του αρμόδιου Υπουργείου Αγροτικής Ανάπτυξης και Τροφίμων. Επίσης, η εγγραφή δύναται να γίνει από εξουσιοδοτημένους χρήστες στις κατά τόπους περιφερειακές υπηρεσίες του Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.)
Τροποποίηση της υπ’ αρ. 134430/4-3-2011 κοινής απόφασης του Υφυπουργού Οικονομικών και του Υπουργού Αγροτικής Ανάπτυξης και Τροφίμων «Προσδιορισμός του αγροτικού εισοδήματος» (Β΄ 392).
Το άρθρο 56 τροποποιεί τις περιπτώσεις δ) και στ) της παρ. 1 και την παρ. 4 του άρθρου 2 του ν. 3874/2010, το οποίο αφορά στον ορισμό των δικαιούχων εγγραφής.
Απλούστευση της διαδικασίας για την έκδοση βεβαίωσης επαγγελματία αγρότη.
Τροποποίηση της 134430/04.03.2011 (Β΄392) ΚΥΑ των Υπουργών Οικονομικών και Αγροτικής Ανάπτυξης και Τροφίμων. Προσδιορισμός του αγροτικού εισοδήματος .
Τροποποίηση της με αριθμ. 169653/03.06.2011 (Β΄1181) απόφασης του Υπουργού Αγροτικής Ανάπτυξης και Τροφίμων «Προσδιορισμός της ετήσιας απασχόλησης στην αγροτική εκμετάλλευση» (Β΄1181/9.6.2011)
Με το άρθρο 65 παρ. 1, τροποποιήθηκε η παρ. 1 του άρθρου 2 του ν. 3874/2010, η οποία αφορά στον καθορισμό των δικαιούχων εγγραφής στο ΜΑΑΕ
Αντικαθίσταται η υποπερίπτωση αδ΄ της περίπτωσης α΄ της παρ. 1 του άρθρου 2 του ν. 3874/2010 η οποία αφορά την ασφάλιση των δασεργατών και των νεοεισερχόμενων. Αντικαθίσταται η υποπερίπτωση βα΄ της περίπτωσης β΄ της παρ.1 του άρθρου 2 του ν. 3874/2010 που αφορά στους αλιείς και υδατοκαλλιεργητές. Αντικαθίσταται η υποπερίπτωση βγ΄ της περίπτωσης β΄ της παρ. 1 του άρθρου 2 του ν. 3874/2010 που αφορά στην ασφάλιση των δικαιούχων Μετά την περίπτωση ζ΄ της παρ. 1 του άρθρου 2 του ν. 3874/2010 προστίθεται περίπτωση η΄ όπου ορίζεται ο αρχηγός της αγροτικής εκμετάλλευσης. Στο τέλος του άρθρου 2 του ν. 3874/2010 προστίθεται παράγραφος 5, η οποία αφορά τους νεοεισερχόμενους στον αγροτικό τομέα.
Προσδιορισμός του αγροτικού εισοδήματος.
Διαδικασία και προθεσμίες εγγραφής και ενημέρωσης του ΜΑΑΕ.
Προσδιορισμός της ετήσιας απασχόλησης στην αγροτική εκμετάλλευση
Δημιουργία Μητρώου Αγροτών και Αγροτικών Εκμεταλλεύσεων
Αναλυτικό Περιεχόμενο και Πληροφορίες του Μητρώου Αγροτών και Αγροτικών Εκμεταλλεύσεων.
4η τροποποίηση του άρθρου 2 του Ν. 3874/2010
Επικαιροποίηση ορισμού αγροτικής εκμετάλλευσης - Τροποποίηση περ. δ) παρ. 1 άρθρου 2 ν. 3874/2010
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο υπόχρεος, μέσω του ιστότοπου του Υπουργείου Αγροτικής Ανάπτυξης και Τροφίμων, μπορεί να συνδεθεί μέσω της Ενιαίας Ψηφιακής Πύλης gov.gr ή εναλλακτικά μέσω της ψηφιακής εφαρμογής του Μητρώου Αγροτών και Αγροτικών Εκμεταλλεύσεων (Μ.Α.Α.Ε). Η ταυτοποίηση του χρήστη γίνεται με τους κωδικούς taxisnet.
Η αίτηση υποβάλλεται στα Τμήματα Αγροτικής Ανάπτυξης και Ελέγχων (ΤΑΑΕ) του Υπουργείου ή στο ΚΕΠ.
Ο ενδιαφερόμενος συμπληρώνει τα στοιχεία που αναφέρονται σε όλα τα πεδία.
Ακολουθεί διοικητικός έλεγχος των στοιχείων από την αρμόδια Υπηρεσία.
Ολοκληρώνεται η εγγραφή για να ακολουθήσει άλλη διαδικασία αυτή της "βεβαίωσης εγγραφής στο ΜΑΑΕ" με την ιδιότητα του "επαγγελματία αγρότη", ή του "κατόχου αγροτικής εκμετάλλευσης" ή του "νεοεισερχόμενου επαγγελματία αγρότη" βλ. κωδικό στο Μίτος 584713 Βεβαίωση εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ).
Συμπλήρωση των πεδίων από τον ενδιαφερόμενο - χρήστη της εφαρμογής.
Μητρώο Αγροτών και Αγροτικών Εκμεταλλεύσεων - Γενικές Πληροφορίες
Μητρώο Αγροτών και Αγροτικών Εκμεταλλεύσεων - Οδηγίες συμπλήρωσης αίτησης εγγραφής